b'\n_START_ARTICLE_\nBesk\xc3\xa6ftigelsesministeriet\n_START_PARAGRAPH_\nBesk\xc3\xa6ftigelsesministeriet er et dansk ministerium som ble opprettet i 1942 med navnet Arbejdsministeriet.\n_START_SECTION_\nOppgaver\n_START_PARAGRAPH_\nMinisteriets oppgaver er \xc3\xa5 utforme den overordnede politikk og styring for \xc3\xa5 skape rammene for et moderne fleksibelt arbeidsmarked. Det har utviklet seg til f\xc3\xb8lgende hovedomr\xc3\xa5der og lover: arbeidsmilj\xc3\xb8lovgivningen, lovgivning om arbeidsl\xc3\xb8shetsforsikring, arbeidsrettslige sp\xc3\xb8rsm\xc3\xa5l og arbeidsmarkedsservice. Arbeidsmarkedsservice omfatter den offentlige arbeidsformidling og en aktiv arbeidsmarkedspolitikk m.v._NEWLINE_Under ministeriet h\xc3\xb8rer blant annet Center for Aktiv Besk\xc3\xa6ftigelsesIndsats (CABI) under ledelse av Mette R\xc3\xb8nnau og Det Nationale Forskningscenter for Arbejdsmilj\xc3\xb8.'